หนูมีเพศสัมพันกับแฟนวันนี้วันที่17ขณะมีเพศสัมพันมีเลือดออกด้วยหนูมีเพศสัมพันครั้งแรก ใส่ถุง ประจำเดือนหนูมาช่วงวันที่6-10 มันหายแล้ว แล้วสักพักหลังมีเพศสัมพันสักพัก หนูมีเลือดสีน้ำตาลไหลออกจากช่องคบอด หนูจะท้องไหมค่ะ แก้ปัญหาท้องจะทันไหม
สวัสดีค่ะ การมีเลือดออกหลังจากมีเพศสัมพันธ์ อาจเกิดจากการฉีกขาดของเยื่อพรหมจรรย์ได้ เนื่องจากเพิ่งมีเพศสัมพันธ์เป็นครั้งแรกโดยส่วนใหญ่เลือดที่ออกจะมีปริมาณไม่มาก ออกแค่ซึมๆ และจะเป็นอยู่แค่ 1-2 วันหากประจำเดือนเริ่มมาในวันที่ 6 เม.ย. และมีเพศสัมพันธ์ในวันที่ 17 เม.ย. เท่ากับมีเพศสัมพันธ์ในวันที่ 12 นับตั้งแต่มีประจำเดือนมา โอกาสที่จะเกิดการตั้งครรภ์นั้นมีได้มากค่ะ แต่หากใช้ถุงยางอนามัย ก็จะช่วยป้องกันการตั้งครรภ์ได้ประมาณ 82%-98% ค่ะหากยังไม่พร้อมที่จะตั้งครรภ์ อาจทานยาคุมฉุกเฉินค่ะ โดยควรรีบทานให้เร็วที่สุดหลังจากมีเพศสัมพันธ์ค่ะ หากเป็นชนิดที่มี 2 เม็ดใน 1 แผง ให้ทานเม็ดแรกก่อน แล้วหลังจากนั้นอีก 12 ชั่วโมงให้ทานเม็ดที่ 2 ค่ะ